Teine kärntõbise laskeluba kirjutati välja F49 ehk Sira nimele. Olles võimetu jahtida paremat saaki, murdis ta koera ja sõi selle, jäädes ajalukku Šveitsi ainsa koerasööja-ilvesena. Et ilvesed murdvat koeri ja kasse, kuid ei söö neid, on Brehmi-aegne jutt, sest kassikorjuseid pole ilveste reintroduktsioonist saadik registreeritud ega ekspertiisile viidud. Sira sündis 1993. aastal ja kinni püütuna 7.4.1997. a kaalus ta 18 kg ning haldas 45 km2 suurust ala. 1996. a kasvatas ta üles tütre Ursa, sai poja ka järgmisel aastal ning oli kuuldel kuni 19.4.1998. a. Sira tapeti 8.11.1999. a Berni kantonis Kandergrundis.